
ДО
ОБЩИНСКИ СЪВЕТ
БУРГАС


ДОКЛАДНА ЗАПИСКА

ОТ ЙОРДАНКА БЕНОВА- АНАНИЕВА,
ЗА КМЕТ НА ОБЩИНА БУРГАС

Относно: Избор на управител на „КОМПЛЕКСЕН ОНКОЛОГИЧЕН ЦЕНТЪР – БУРГАС“ ЕООД       

УВАЖАЕМИ ОБЩИНСКИ СЪВЕТНИЦИ,
	
На основание Решение на Общински съвет по т.37 от дневния ред на заседанието на Общински съвет Бургас, проведено на 14.04.2021 г. (Протокол №21) и в изпълнение изискванията на Закона за публичните предприятия и правилника за прилагането му, Наредба № 9/26.06.2000 г. за условията и реда за провеждане на конкурси за възлагане управлението на лечебни заведения по Закона за лечебните заведения /Наредбата № 9/, е проведен конкурс за избор на Управител на “КОМПЛЕКСЕН ОНКОЛОГИЧЕН ЦЕНТЪР - БУРГАС" ЕООД,  ЕИК 000053191.
Със Заповед №1879 от 08.07.2021 г. на кмета на Община Бургас е назначена комисия в състав:
Председател: Д-р Антонио Христов Душепеев, магистър по медицина - общински съветник;
Заместник-председател: Йорданка Бенова- Ананиева - Зам.-кмет „Образование, здравеопазване, социални дейности и младежки политики“ при Община Бургас;
Секретар: Златина Георгиева – Директор на дирекция „Правно-нормативно обслужване“ при Община Бургас;
Членове:
1. д-р Борис Ангелов – общински съветник;
2. д-р Георги Паздеров – директор на Регионална здравна инспекция-Бургас.
Въз основа на публикувано обявление за провеждане на конкурса и в срока за подаване на документи е постъпило едно заявление за участие, както следва:
1. Заявление с вх. № 94-01-22561/29.06.2021 г., от проф. д-р Христо Стоянов Бозов;
На 08.07.2021 г. /четвъртък/, от 10:00 часа, в стая №307 в сградата на Община Бургас,  ул. „Александровска“ №26, се състоя заседание на комисията за провеждане на конкурс за избор на управител на “КОМПЛЕКСЕН ОНКОЛОГИЧЕН ЦЕНТЪР - БУРГАС" ЕООД. След отваряне на плика с документи, удостоверяващи съответствието с критериите, от Общински съвет-Бургас изисквания  на конкурса за управител на „Комплексен онкологичен център-Бургас“ ЕООД, Комисията установи, че кандидатът отговоря на поставените изисквания, поради което последният е допуснат до следващия етап на конкурса.
Комисията пристъпи към втория етап на конкурса - разглеждане на програмата на допуснатия кандидат, спазвайки изискванията на чл. 8, ал.1 от Наредбата № 9.
Оценките за разработките на комисията, формирани като средноаритметично от оценките, поставени в индивидуални оценителни листи от всеки член на комисията за оценка разработката на проф. д-р Христо Стоянов Бозов – 5.91.
Комисията пристъпи към третия етап от конкурса - събеседване с допуснатия кандидат. След като получи отговор на поставените въпроси, въз основа на посочените в Наредбата критерии за оценка на етап събеседване Комисията постави на кандидата оценка Отличен /5,96/. 
Формираната средноаритметична оценка от разработката и от проведеното събеседване на кандидата за управител на „Комплексен онкологичен център-Бургас“ ЕООД проф. д-р Христо Стоянов Бозов е Отличен /5,93/. 
Предвид изложеното и следствие проведения конкурс, на основание чл.10, ал.1 от Наредбата,  комисията номинира проф. д-р Христо Стоянов Бозов за управител на „Комплексен онкологичен център-Бургас“ ЕООД и предлага на Общински съвет Бургас, упражняващ правата на едноличния собственик на капитала, да одобри решението на комисията и избере проф. д-р Христо Стоянов Бозов за управител на „Комплексен онкологичен център-Бургас“ ЕООД.
Работата на комисията е обективирана в Протокол от 08.07.2021 г.  

Предвид изложеното и на основание  чл.137, ал.1, т.5 от Търговския закон, чл. 12, ал. 1, т. 14 и чл. 25, ал. 3 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, чл. 8, ал. 6 и чл. 11, ал. 2 от Наредба № 9/26.06.2000 г. за условията и реда за провеждане на конкурси за възлагане управлението на лечебни заведения по Закона за лечебните заведения, предлагам Общински съвет – Бургас, да вземе следното

Р Е Ш Е Н И Е:
І. Утвърждава предложеното от комисията, назначена със Заповед №1879 от 08.07.2021 г. на Кмета на Община Бургас, класиране от проведен конкурс за възлагане управлението на “КОМПЛЕКСЕН ОНКОЛОГИЧЕН ЦЕНТЪР - БУРГАС" ЕООД,  ЕИК 000053191:
На първо място: Проф. д-р Христо Стоянов Бозов със средноаритметична оценка от разработката му и от проведеното събеседване – Отличен /5.93/;
[bookmark: _GoBack]II. Избира Проф. д-р Христо Стоянов Бозов, притежаващ: диплома за висше образование за придобиване на специалност „Лекар“, издадена от Медицинска академия Висш медицински институт гр. Варна; диплома за призната специалност „Анестезиология и реанимация“ от Медицинска академия, София; свидетелство за призната специалност „Военна токсикология“ от Военноморска академия ,; диплома за висше образование , образователно-квалификационна степен „Магистър“, специалност „Здравен мениджмънт“, професионална квалификация „Мениджър“, Медицински университет „Проф. д-р Параскев Стоянов“, гр. Варна.
ІІ. Определя възнаграждение на управителя, както следва: месечно възнаграждение в размер на 300 на сто от отчетната средна месечна брутна работна заплата в лечебното заведение. 
ІІІ. Възлага на Кмета на Община Бургас да сключи с избрания управител договор за възлагане управлението на „КОМПЛЕКСЕН ОНКОЛОГИЧЕН ЦЕНТЪР - БУРГАС" ЕООД,  ЕИК 000053191, съгласно утвърдения образец с Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас.
IV. На основание чл. 60, ал. 1 от Административнопроцесуалния кодекс допуска предварително изпълнение на решенията.
Приложение:  Протокол от 08.07.2021 г. на комисията за избор на  управител на „КОМПЛЕКСЕН ОНКОЛОГИЧЕН ЦЕНТЪР - БУРГАС" ЕООД.




С уважение,
ЙОРДАНКА БЕНОВА- АНАНИЕВА
ЗАМЕСТНИК-КМЕТ ОЗСДМП
За Кмет на Община Бургас, съгласно
Заповед № 1936/14.07.21г.


Изготвил
Даниел Борисов
Главен експерт-юрист дирекция ЗСДМП

